cyanic-selkie/wikianc huggingface dataset:
Συμβάσεις ανταλλαγής κινδύνου αθέτησης
Οι όροι μιας τυπικής ΣΑΚΑ
Η επιβεβαίωση ορίζει επίσης έναν εκπρόσωπο υπολογισμού που είναι υπεύθυνος για τον καθορισμό των διαδόχων και των υποκατάστατων υποχρεώσεων αναφοράς (είναι αναγκαία, εάν παραδείγματος χάριν η αρχική υποχρέωση αναφοράς ήταν ένα δάνειο το οποίο εξοφλήθηκε πριν τη λήξη της σύμβασης). Ο εκπρόσωπος υπολογισμού εκτελεί ακόμα διάφορους υπολογισμούς και διαχειριστικές λειτουργίες σχετικές με την συναλλαγή. Σύμφωνα με τις συνήθειες της αγοράς, στις μεταξύ ενδιαμέσων πρακτόρευσης των ΣΑΚΑ και τελικών χρηστών, ο ενδιάμεσος είναι συνήθως ο εκπρόσωπος υπολογισμού, και σε συμβάσεις μεταξύ ενδιαμέσων πρακτόρευσης ΣΑΚΑ ο πωλητής είναι και ο εκπρόσωπος υπολογισμού. Δεν αποτελεί ευθύνη του εκπροσώπου υπολογισμού να εξακριβώσει αν ένα πιστωτικό γεγονός έχει λάβει χώρα αλλά περισσότερο γεγονός, που σύμφωνα με τους όρους των συμβολαίων πρέπει να υποστηρικτεί από δημόσια διαθέσιμη πληροφόρηση που παραδίδεται μαζί με ένα ειδοποιητήριο πιστωτικού γεγονότος. Στα συνήθη συμβόλαια ΣΑΚΑ δεν υπάρχει εσωτερικός μηχανισμός για την αμφισβήτηση του κατά πόσο συνέβη ή όχι ένα πιστωτικό γεγονός και αφήνουν το ζήτημα αυτό στα δικαστήρια, εφόσον χρειαστεί, αν και οι περιπτώσεις αυτές είναι σχετικά σπάνιες.
ΦΚ Λιντς
Η ΦΚ Λιντς ήταν μια αυστριακή ποδοσφαιρική ομάδα από το Λιντς, Άνω Αυστρία. Είχε ιδρυθεί στις 30 Ιουνίου 1946. Διαλύθηκε το 1997 λόγω οικονομικών προβλημάτων. Έδρα της ομάδας ήταν το Linzer Stadion. Την περίοδο 1973-74 είχε κατακτήσει την Μπουντεσλίγκα Αυστρίας.
Ευρωπαϊκές συμμετοχές
Κατηγορία:Ποδοσφαιρικές ομάδες Αυστρίας Κατηγορία:Ιδρύσεις ποδοσφαιρικών ομάδων το 1946
Συμβάσεις ανταλλαγής κινδύνου αθέτησης
Οι όροι μιας τυπικής ΣΑΚΑ
Οι επιβεβαιώσεις των ΣΑΚΑ ορίζουν ακόμα τα πιστωτικά γεγονότα που θα αποτελέσουν αφορμή για υποχρεώσεις πληρωμών από τον πωλητή της ασφάλειας και υποχρεώσεις παράδοσης από τον αγοραστή της ασφάλειας. Χαρακτηριστικά πιστωτικά γεγονότα είναι η πτώχευση του φορέα αναφοράς και η αδυναμία πληρωμής που σχετίζεται με το εγγυημένο ομόλογο ή το πιστωτικό χρέος. Επίσης, η αναδιάρθρωση ορίζεται ως πιστωτικό γεγονός, η οποία αποτελεί την διαπραγμάτευση του φορέα αναφοράς με τους πιστωτές του για αλλαγές των όρων του χρέους.
Τέλος, στις τυπικές ΣΑΚΑ καθορίζονται και τα χαρακτηριστικά των παραδοτέων υποχρεώσεων του αγοραστή της ασφάλειας, σε περίπτωση ενός πιστωτικού γεγονότος. Οι κανόνες για τα χαρακτηριστικά αυτά διαφέρουν ανάλογα με την εκάστοτε αγορά και τους τύπους των συμβάσεων. Συνήθεις περιορισμοί είναι ότι το παραδοτέο χρέος πρέπει να είναι μια ομολογία ή δάνειο, να έχει διάρκεια ως τη λήξη το πολύ 30 έτη και να μην χαρακτηρίζεται από υπόταξη εξόφλησης. Ακόμα, να μην υπόκειται σε περιορισμούς μεταβίβασης και να είναι σε συγκεκριμένη ισοτιμία.
Οι δόσεις είναι συνήθως τετραμηνιαίες, με ημερομηνίες λήξης τις: 20 Μαρτίου, 20 Ιουνίου, 20 Σεπτεμβρίου και 20 Δεκεμβρίου.
Φυσική Παράδοση ή Τοις Μετρητοίς
Η ανάπτυξη της αγοράς ΣΑΚΑ σημαίνει ότι για πολλές εταιρείες υπάρχει πολύ μεγαλύτερη εκκρεμούσα ονομαστική αξία συμβάσεων ανταλλαγής πιστωτικού κινδύνου από την εκκρεμούσα αξία των υποχρεώσεων τους σε χρέος. Αυτό συνέβη επειδή πολλοί κερδοσκόπησαν με τις ΣΑΚΑ χωρίς να κατέχουν κάποιο από το χρέος για το οποίο ασφαλίζονταν. Για παράδειγμα, όταν η Lehman Brothers κήρυξε πτώχευση στις 14 Σεπτεμβρίου του 2008, είχε εκκρεμούσες οφειλές αξίας περίπου 155 δισεκατ. δολάρια, οι αντίστοιχες ΣΑΚΑ είχαν ονομαστική αξία 400 δισεκατ. δολάρια. Ασφαλώς, δεν ήταν δυνατό να γίνει φυσική διευθέτηση για όλες αυτές τις συμβάσεις, καθώς δεν υπήρχε αρκετό εκκρεμές χρέος για να τα εκπληρώσει όλα, καθιστώντας αναγκαία την διευθέτηση τοις μετρητοίς.
Δημοπρασίες
Όταν ένα πιστωτικό γεγονός συμβαίνει σε μια μεγάλη εταιρεία, για την οποία υπάρχουν πολλές ΣΑΚΑ, τότε μπορεί να γίνει μια δημοπρασία (αναφέρεται και ως γεγονός πιστωτικής διόρθωσης) ώστε να βοηθήσει τη διευθέτηση μεγάλου αριθμού συμβολαίων ταυτόχρονα, σε μια σταθερή τιμή τοις μετρητοίς. Κατά τη διάρκεια της δημοπρασίας, οι πρακτορεύοντες τις ΣΑΚΑ ενδιάμεσοι (όπως επενδυτικές τράπεζες) υποβάλλουν τιμές στις οποίες θα αγόραζαν και θα πωλούσαν το χρέος του φορέα αναφοράς. Σε δεύτερο στάδιο, γίνεται μια μειοδοσία (Dutch auction). Το οριστικό σημείο εκκαθάρισης της δημοπρασίας θέτει την τελική τιμή για διευθέτηση των ΣΑΚΑ τοις μετρητοίς. Όλες οι αιτήσεις για φυσική διευθέτηση καθώς και οι προσφορές αντιστοιχισμένου ορίου που προκύπτουν από τη δημοπρασία διευθετούνται. Οι δημοπρασίες, σύμφωνα με την ISDA, η οποία τις διενεργεί, έχουν αποδειχθεί αποτελεσματικός τρόπος για τη διευθέτηση μεγάλου όγκου εκκρεμών ΣΑΚΑ.
Ακολουθεί λίστα με τις δημοπρασίες από το 2005.
Υπόδειγμα των Πιθανοτήτων
Σύμφωνα με το υπόδειγμα των πιθανοτήτων, μια ΣΑΚΑ τιμολογείται με τη χρήση τεσσάρων μεταβλητών:
Αν δεν συμβεί ποτέ αθέτηση, η τιμή της ΣΑΚΑ θα είναι το άθροισμα των προεξοφλημένων «ασφαλίστρων». Τα υποδείγματα τιμολόγησης οφείλουν να λάβουν υπόψη την πιθανότητα να προκύψει το φαινόμενο της αθέτησης πριν τη λήξη της ΣΑΚΑ. Χάριν παραδείγματος, έστω ότι υπάρχει μια μονοετής ΣΑΚΑ με έναρξη t0 και με τετραμηνιαίες πληρωμές ασφαλίστρων στις χρονικές στιγμές t1, t2, t3, και t4. Αν η ονομαστική αξία της ΣΑΚΑ είναι Ν και το ασφάλιστρο έκδοσης c, τότε η κάθε τετραμηνιαία πληρωμή ασφαλίστρων θα ισούται με Nc / 4. Αν για λόγους απλοποίησης υποθέσουμε ότι η αθέτηση μπορεί να συμβεί μόνο σε κάποια από τις ημερομηνίες πληρωμής ασφαλίστρων τότε υπάρχουν οι παρακάτω περιπτώσεις τερματισμού του συμβολαίου:
Για την αποτίμηση της ΣΑΚΑ, χρειάζεται να προσδιοριστούν οι πιθανότητες για τις πέντε δυνητικές περιπτώσεις και μετά να υπολογιστεί η παρούσα αξία της χρηματορροής κάθε περίπτωσης. Η παρούσα αξία της ΣΑΚΑ είναι τότε η παρούσα αξία των πέντε χρηματορροών πολλαπλασιασμένη με την πιθανότητά τους να συμβούν.
Αυτό απεικονίζεται στο ακόλουθο διάγραμμα. Σε κάθε ημερομηνία πληρωμής:
Cashflows for a Credit Default Swap.
Η πιθανότητα επιβίωσης στο διάστημα ti − 1 μέχρι το ti χωρίς αποζημίωση λόγω αθέτησης είναι pi και η πιθανότητα αθέτησης είναι 1 − pi. Ο υπολογισμός της παρούσας αξίας με παράγοντες προεξόφλησης δ1 ως δ4 θα είναι:
Οι πιθανότητες p1, p2, p3, p4 μπορούν να υπολογιστούν με χρήση της καμπύλης αποδόσεων. Η πιθανότητα του να μην υπάρξει κανενός είδους αθέτηση σε μια περίοδο από t μέχρι t + Δt μειούται κατά εκθετικό τρόπο με μια χρονική σταθερά καθοριζόμενη από την πιστωτική καμπύλη, δηλαδή, από την συνάρτηση p = exp( − s(t)Δt / (1 − R)), όπου s(t) είναι η μηδενική καμπύλη αποδόσεων τον χρόνο t. Όσο πιο ριψόκίνδυνη είναι η οντότητα αναφοράς, τόσο μεγαλύτερη είναι η αποδοσιακή διαφορά και τόσο πιο γρήγορα μειώνεται η πιθανότητα επιβίωσης συν τω χρόνω.
Πολλαπλασιάζοντας την πιθανότητα του κάθε ενδεχομένου με την παρούσα αξία των χρηματορροών συνάγεται η συνολική παρούσα αξία της ΣΑΚΑ:
Κριτική
Οι επικριτές της τεράστιας πλέον αγοράς ΣΑΚΑ υποστηρίζουν ότι δεν διέπεται καν από το κατάλληλο ρυθμιστικό πλαίσιο και ότι δεν χαρακτηρίζεται από διαφάνεια, επειδή η διαπραγμάτευση των ΣΑΚΑ γίνεται ιδιωτικώς. Επιπλέον, υπάρχουν και ισχυρισμοί ότι οι ΣΑΚΑ επιδείνωσαν την παγκόσμια χρηματοπιστωτική κρίση του 2008, επισπεύδοντας τη χρεωκοπία εταιρειών όπως η Lehman Brothers και η AIG.
Κονσταντίν Κορόβιν
Βιογραφία
Ένα από τα αγαπημένα θέματά του ήταν το Παρίσι. Μερικοί από τους πίνακες είναι Καφέ ντε λα Παι (1906), Η πλατεία της Βαστίλλης (1906), το Παρίσι τη νύχτα, το Παρίσι (1933), το Καρναβάλι νύχτας (1901), το Παρίσι το βράδυ (1907) και άλλοι.
Πέθανε στο Παρίσι στις 11 Σεπτεμβρίου 1939. Είναι θαμμένος στο ρωσικό νεκροταφείο στα νότια προάστια του Παρισιού.
Παραπομπές
Κατηγορία:Ρώσοι ζωγράφοι
Συμβάσεις ανταλλαγής κινδύνου αθέτησης
Κριτική
Στην περίπτωση της Lehman Brothers, αναφέρεται ότι η διέυρυνση της αποδοσιακής διαφοράς των ΣΑΚΑ μείωσε την αξιοπιστία της και τελικά της προκάλεσε προβλήματα που ήταν αδύνατο να ξεπεράσει. Ωστόσο, οι υπέρμαχοι της αγοράς των ΣΑΚΑ υποστηρίζουν ότι η άποψη αυτή συγχέει την αιτία με το αποτέλεσμα: Η διαφορά απόδοσης των ΣΑΚΑ απλά εξέφραζε την πραγματικότητα, δηλαδή το γεγονός πως η εταιρεία είχε σοβαρά προβλήματα. Επιπλέον, ισχυρίζονται ότι η αγορά ΣΑΚΑ επέτρεψε σε επενδυτές που είχαν ρίσκο αντισυμβαλλόμενου με την Lehman Brothers να μειώσουν την έκθεση τους σε περίπτωση αθέτησης.
Συστημικός Κίνδυνος
Ο πιστωτικός κίνδυνος των αντισυμβαλλομένων στις ΣΑΚΑ αυξήθηκε κατά τη διάρκεια της οικονομικής κρίσης του 2008, ιδίως επειδή η Lehman Brothers και η AIG ήταν αντισυμβαλλόμενοι σε πολύ μεγάλο αριθμό συναλλαγών ΣΑΚΑ. Αυτό είναι ένα παράδειγμα συστημικού κινδύνου, δηλαδή κινδύνου που απειλεί ολόκληρη την αγορά. Έχει υποστηριχθεί ότι το μέγεθος κι η απελευθέρωση της αγοράς ΣΑΚΑ αύξησαν αυτόν τον κίνδυνο.
Για παράδειγμα, έστω ότι ένα υποθετικό αμοιβαίο κεφάλαιο είχε αγοράσει εταιρικά ομόλογα της Washington Mutual to 2005 και αποφάσισε να αντισταθμίσει την έκθεση τους στον κίνδυνο αγοράζοντας προστασία μέσω ΣΑΚΑ από την Lehman Brothers. Μετά την στάση πληρωμών από την Lehman, η προστασία θα έπαυε να ισχύει. Στην συνέχεια, μια ξαφνική στάση πληρωμών από την Washington Mutual θα οδηγούσε σε μαζικές απώλειες από τα ομόλογα, απώλειες οι οποίες θα έπρεπε να είχαν ασφαλιστεί από τα ΣΑΚΑ. Υπήρξε επίσης η ανησυχία ότι η αδυναμία της Lehman και της AIG να πληρώσουν τα συμβόλαια ΣΑΚΑ θα οδηγούσε στο διαχωρισμό της περίπλοκης αλυσίδας των συναλλαγών ΣΑΚΑ μεταξύ των χρηματοοικονομικών ιδρυμάτων. Κάτι τέτοιο δε φαίνεται να έχει συμβεί μέχρι τώρα, αν και έχει λεχθεί ότι επειδή η συνολική έκθεση μιας τράπεζας σε ΣΑΚΑ δεν γνωστοποιείται δημόσια, ο κίνδυνος μεγάλων απωλειών ή ακόμα και αδυναμίας πληρωμών ήταν σημαντικός παράγοντας της μείωσης ρευστότητας δανεισμού τον Σεπτέμβριο και τον Οκτώβριο του 2008.
Οι αλυσιδωτές συναλλαγές σε ΣΑΚΑ προκύπτουν απο την πρακτική του συμψηφισμού. Η εταιρεία Β μπορεί να αγοράσει ΣΑΚΑ από την εταιρεία Α με κάποιο ετήσιο «ασφάλιστρο», έστω 2%. Αν ή κατάσταση της εταιρείας αναφοράς επιδεινωθεί, ο κίνδυνος θα αυξηθεί και τότε η εταιρεία Β μπορεί να πωλήσει ΣΑΚΑ σε μια εταιρεία Γ με το αυξημένο ασφάλιστρο, έστω 5%, καρπώνοντας τη διαφορά του 3%. Αν όμως η εταιρεία αναφοράς περιέλθει σε κατάσταση αθέτησης, η Β είναι πιθανό να μην έχει τα απαραίτητα στοιχεία ενεργητικού για την εκπλήρωση του συμβολαίου. Εξαρτάται από το συμβόλαιο της με την Α να παρέχει μια μεγάλη πληρωμή, την οποία στην συνέχεια μεταβιβάζει στην Γ. Το πρόβλημα βρίσκεται στο ότι αν μία από τις εταιρείες της αλυσίδας αντιμετωπίσει πρόβλημα, δημιουργούνται αλυσιδωτές αντιδράσεις απωλειών. Για παράδειγμα, αν η Α αποτύχει, η Β θα εισέλθει σε στάση πληρωμών ως προς το συμβόλαιο της με την Γ, οδεύοντας προς την πτώχευση, ενώ η Γ θα έχει μαζικές απώλειες από την αδυναμία να εισπράξει αποζημίωση για το χρέος της εταιρείας αναφοράς που κατείχε. Ακόμα χειρότερα, επειδή τα συμβόλαια ΣΑΚΑ είναι ιδιωτικά, η Γ δε μπορεί να γνωρίζει ότι εξαρτάται από την Α, καθώς είχε συναλλαγές μόνο με την Β.
Η ίδρυση ένος οίκου εκκαθάρισης για τις συναλλαγές ΣΑΚΑ θα συνέβαλλε στην λύση του προβλήματος των αλυσιδωτών αντιδράσεων, καθώς όλες οι συναλλαγές θα είχαν έναν κεντρικό αντισυμβαλλόμενο.
Ειδήσεις
Κατηγορία:Παράγωγα (οικονομία)
Λεύκιππος
Ο Λεύκιππος ήταν Έλληνας φιλόσοφος του 5ου αι. π.Χ. από τα Άβδηρα ή την Μίλητο, εισηγητής της ατομικής θεωρίας, δάσκαλος του Δημόκριτου. Διατύπωσε πρώτος την υπόθεση ότι η ύλη αποτελείται από άτομα.
Ατομική Θεωρία
Η ύλη κατά τον Λεύκιππο και το Δημόκριτο, αποτελείται από μικροσκοπικά, αόρατα, αιώνια, άφθαρτα, αμετάβλητα, αδιαίρετα σωμάτια, τα άτομα, τα οποία γεννήθηκαν αυτόματα και τυχαία. Τα άτομα δεν έχουν καμία ποιοτική διαφορά μεταξύ τους, παρά μόνο στο μέγεθος και στο σχήμα τους. Μεταξύ των ατόμων υπάρχει το κενό, ή το μη ον ή μανόν, το οποίο όμως έχει υλική υπόσταση. Λόγω της ύπαρξης του κενού, τα άτομα έχουν την ιδιότητα της κίνησης. Από τις συγκρούσεις των ατόμων δημιουργείται η ύλη. Οι δύο φιλόσοφοι πιστεύουν πως μέσω διαφόρων συνδυασμών, τα όμοια άτομα έλκονται, σχηματίζοντας σώματα.
Κοσμολογία
Όπως αναφέρει ο Διογένης Λαέρτιος, ο Λεύκιππος και ο Δημόκριτος υποστηρίζουν πως οι συγκρούσεις των ατόμων δημιουργούν νέα σώματα αλλά και νέους Κόσμους. Πιστεύουν οτι υπάρχουν άπειροι Κόσμοι που δημιουργούνται από άπειρα σε πλήθος άτομα, με τυχαία μορφή.
Για το Σύμπαν, σύμφωνα με τον Αέτιο, οι δύο φιλόσοφοι υποστηρίζουν πως έχει σφαιρικό σχήμα.
Για τη Γη, ο Αριστοτέλης αναφέρει πως ο Λεύκιππος τη θεωρεί ακίνητη και στο κέντρο του Κόσμου, ενώ έχει σχήμα τυμπανώδες (σχήμα τυμπάνου).
Βιβλιογραφία
Κατηγορία:Αρχαίοι Έλληνες φιλόσοφοι Κατηγορία:Προσωκρατικοί φιλόσοφοι Κατηγορία:Αρχαίοι Θράκες Κατηγορία:Αρχαίοι Αβδηρίτες
Ιωάννης Καταβάς
Ο Ιωάννης Καταβάς ήταν φεουδαρχικός άρχοντας και αντιβασιλέας εντός του Πριγκιπάτου της Αχαΐας.
Ήταν ένας εκ των φεουδαρχών του Γοδεφρείδου ντε Μπρυγέρ, Βαρόνου της Καρύταινας. Πολέμησε εναντίον των Βυζαντινών στη Μάχη της Πρινίτσας το 1263.
Πηγές
Κατηγορία:Πρόσωπα του Πριγκιπάτου της Αχαΐας
Άντζελα Μελίλλο
Η Άντζελα Μελίλλο (ιταλικά: Angela Melillo, γεννημένη στο Ρώμη στις 5 Μαΐου 1972) είναι Ιταλίδα ηθοποιός.
Τα πρώτα βήματα
Ξεκίνησε την καριέρα της στον κόσμο της ψυχαγωγίας ως χορεύτρια και έγινε, στη δεκαετία του 2000, ηθοποιός του κινηματογράφου, του θεάτρου και της τηλεόρασης. Από το 2006 έως το 2013, είναι παντρεμένη με τον εστιάτορα (ιδιοκτήτη ορισμένων εστιατορίων) Ετσιο Μπαστιανέλλι (Ezio Bastianelli), με τον οποίον απέκτησαν μια κόρη, τη Mia.
Εξωτερικοί σύνδεσμοι
Κατηγορία:Ιταλίδες ηθοποιοί θεάτρου Κατηγορία:Ιταλίδες ηθοποιοί κινηματογράφου Κατηγορία:Ιταλίδες ηθοποιοί τηλεόρασης
Ρόνκο αλλ'Άντιτζε
Το Ρόνκο αλλ'Άντιτζε (ιταλικά: Ronco all'Adige) είναι ιταλικός δήμος στην Επαρχία της Βερόνας, στην περιφέρεια του Βένετου.
Ρίβολι Βερονέζε
Παραπομπές
Κατηγορία:Δήμοι της Επαρχίας της Βερόνας
Xenobot
Τα xenobot, που παίρνουν το όνομά τους από τον αφρικανικό βάτραχο (Xenopus laevis), είναι ζωντανά νανορομπότ που μπορούν να καθαρίζουν επιφάνειες και να αυτοθεραπεύονται. Το πλάτος τους είναι μικρότερο του ενός χιλιοστού, και είναι αρκετά μικρά για εισαχθούν στο ανθρώπινο σώμα. Είναι κατασκευασμένα από δερματικά κύτταρα, καρδιακά κύτταρα και βλαστοκύτταρα που συλλέγονται από έμβρυα βάτραχου.
Τα Xenobots μπορούν να περπατήσουν και να κολυμπήσουν, να επιβιώσουν επί εβδομάδες χωρίς φαγητό και να συνεργαστούν σε ομάδες, να αυτοθεραπευτούν και να συνεχίσουν να εργάζονται.
Εφαρμογές
Τα Xenobots μπορούν να χρησιμοποιηθούν για τον καθαρισμό ραδιενεργών αποβλήτων, τη συλλογή μικροπλαστικών στους ωκεανούς, τη μεταφορά φαρμάκων σε ανθρώπινα σώματα ή ακόμα και για καθαρισμό των αρτηριών. Τα Xenobots μπορούν να επιβιώσουν σε υδάτινα περιβάλλοντα χωρίς πρόσθετα θρεπτικά συστατικά για εβδομάδες, καθιστώντας τα κατάλληλα για εσωτερική χορήγηση φαρμάκων.
Εξωτερικοί σύνδεσμοι
Κατηγορία:Νανοτεχνολογία Κατηγορία:Ρομπότ Κατηγορία:Μικροβιολογία
Μεσιέ 49
Ο Μεσιέ 49 (γνωστός και ως Μ49 και NGC 4472) είναι μεγάλος ελλειπτικός ή φακοειδής γαλαξίας Σίφερτ τύπου 2 σε απόσταση περίπου 60 εκατομμυρίων ετών φωτός στον αστερισμό της Παρθένου. Είναι ένας από τους μεγάλους ελλειπτικούς γαλαξίες του σμήνους της Παρθένου μαζί με τους Μεσιέ 60 και Μεσιέ 87.
Ιστορικό
Ο Μεσιέ 49 ανακαλύφθηκε το 1771 από τον Τσαρλς Μεσσιέ. Ήταν ο πρώτος γαλαξίας από το σμήνος της Παρθένου που ανακαλύφθηκε και ο δεύτερος γαλαξίας που ανακαλύφθηκε και δεν ανήκει στην τοπική ομάδα γαλαξιών μετά τον Μεσιέ 83.
Το 1969 ανακαλύφθηκε ένας πιθανός υπερκαινοφανής αστέρας στον Μεσιέ 49, ο 1969Q.
Χαρακτηριστικά
Ο Μεσιέ 49 είναι ο λαμπρότερος γαλαξίας στο σμήνος της Παρθένου με λαμπρότητα 8,5, η οποία αντιστοιχεί σε απόλυτο μέγεθος -22,8, αν βρίσκεται σε απόσταση 60 MLy. Αν έχει φαινόμενο μέγεθος 9,5' τότε έχει διάμετρο στον μεγαλύτερο άξονα 160.000 έτη φωτός. Παλιότερες μελέτες έδειχναν ότι μπορεί να είναι βαρύτερος από τον Μεσιέ 87, αλλά ο Μεσιέ 87 πρέπει να είναι πιο πυκνός. Υπολογίζεται ότι έχει 6300 ± 1900 σφαιρωτά σμήνη αστέρων. Είναι μία ισχυρή ραδιοπηγή και πηγή ακτίνων Χ.
Κοντινοί γαλαξίες
Ο NGC 4467 βρίσκεται σε απόσταση 4,2 λεπτά της μοίρας από τον Μεσιέ 49, ενώ λίγο μακρύτερα είναι ο UGC 7636, ένας ακανόνιστος γαλαξίας. Σε απόσταση 10,5 λεπτών της μοίρας βρίσκεται ο παράξενος γαλαξίας NGC 4470.
Εξωτερικοί σύνδεσμοι
Κατηγορία:Ελλειπτικοί γαλαξίες Κατηγορία:Ενεργοί γαλαξίες Κατηγορία:Σμήνος της Παρθένου 49 4472 Κατηγορία:Παρθένος (αστερισμός)
Κωνσταντίνος Γογγύλης
Ο Κωνσταντίνος Γογγύλης (άκμασε π. 913/4 - 949) ) ήταν Βυζαντινός ευνούχος και αξιωματούχος της Αυλής, που ηγήθηκε μίας αποτυχημένης εκστρατείας κατά τού εμιράτου της Κρήτης το 949.
Βιογραφία
μικρογραφία|300x300εσ| Οι Σαρακηνοί της Κρήτης νικούν τους Βυζαντινούς. [[Μικρογραφία από τη Σύνοψη Ιστοριών τού Σκυλίτζη, χειρόγραφο Μαδρίτης.]] μικρογραφία|300x300εσ| Οι Σαρακηνοί της ΚΡήτης σκοτώνουν τους κοιμισμένους Βυζαντινούς. [[Μικρογραφία από τη Σύνοψη Ιστοριών, χειρόγραφο της Μαδρίτης.]] Τίποτε δεν είναι γνωστό για την πρώιμη ζωή τού Κωνσταντίνου, εκτός από το ότι καταγόταν από την Παφλαγονία. Η αγιογραφία τού Βίου τού Αγ. Βασιλείου τού Νεότερου δείχνει ότι αυτός και ο αδελφός του Αναστάσιος ήταν συγγενείς τού ευνούχου Κωνσταντίνου Βαρβάρου, ο οποίος ανήλθε στα αξιώματα της Αυλής ως αγαπημένος τού ισχυρού παρακοιμώμενου Σαμωνά και τού Αυτοκράτορα Λέοντος ΣΤ΄ τού Σοφού (βασ. 886– 912). Ο Κωνσταντίνος αναδείχθηκε για πρώτη φορά το 913/4, όταν μετά το τέλος τού Αυτοκράτορα Αλέξανδρου (912–913), η αυτοκράτειρα-αντιβασίλισσα Ζωή Καρβωνοψίνα επέλεξε αυτόν και τον αδελφό του ως προσωπικούς συμβούλους της. Με την ευκαιρία αυτή, ο Κωνσταντίνος ανήλθε στον ανώτατο ευγενή βαθμό τού πατρικίου.
Ο Κωνσταντίνος Γογγύλης άσκησε μεγάλη επιρροή κατά τη διάρκεια της αντιβασιλείας της Ζωής (914–919), αλλά εξέπεσε από τη θέση του υπό τον Αυτοκράτορα Ρωμανό Α΄ Λεκαπηνό (βασ. 920–944). Αν και ο Γογγύλης είχε παρέμβει για να σώσει τον Λεκαπηνό από την τύφλωση, για τον ρόλο του στην καταστροφική μάχη του Αχελώου (917), οι αδελφοί Γογγύληδες υποστήριξαν τον στρατηγό Λέοντα Φωκά τον Πρεσβύτερο στον αγώνα του για τον θρόνο εναντίον τού Λεκαπηνού. Τα αδέλφια έσπευσαν να αλλάξουν πλευρά, όταν ο Λεκαπηνός πήρε το επάνω χέρι, αλλά δεν αναφέρονται στις πηγές επί βασιλείας τού τελευταίου.
Ωστόσο, με την εκτόπιση τού Λεκαπηνού τον Δεκέμβριο του 944, ο Κωνσταντίνος Γογγύλης διορίστηκε μέγας δούκας (επικεφαλής τού βυζαντινού Ναυτικού). Έτσι, το 949 τοποθετήθηκε επικεφαλής μίας μεγάλης προσπάθειας να ανακτήσει το νησί της Κρήτης από τους Σαρακηνούς. Η εκστρατεία κατέληξε σε μία καταστροφική αποτυχία, την οποία οι βυζαντινοί χρονικογράφοι αποδίδουν στην έλλειψη στρατιωτικής του εμπειρίας: αμέλησε να οχυρώσει το στρατόπεδο τού εκστρατευτικού σώματος, το οποίο καταλήφθηκε και σχεδόν καταστράφηκε σε μία αιφνιδιαστική νυχτερινή επίθεση από τους Σαρακηνούς. Ο ίδιος ο Γογγύλης μετά βίας γλίτωσε με τη ναυαρχίδα του. Η μοίρα του στη συνέχεια είναι σε μεγάλο βαθμό άγνωστη: την εποχή της σύνθεσης τού ''Βίου τού Αγ. Βασιλείου τού Νεότερου'' (πιθανότατα τη δεκαετία τού 960), αυτός και ο αδελφός του ζούσαν συνταξιούχοι και ξόδευαν την περιουσία τους σε φιλανθρωπικούς και αγαθοεργούς σκοπούς.
Πηγές
Κατηγορία:Εμιράτο της Κρήτης Κατηγορία:Βυζαντινοί αυλικοί Κατηγορία:Βυζαντινοί Παφλαγόνες Κατηγορία:Πατρίκιοι Κατηγορία:Βυζαντινοί ναύαρχοι Κατηγορία:Σελίδες με πηγές CS1 στα Γαλλικά (fr)
Αρκείσιος
Στην Αρχαία ελληνική μυθολογία ο Αρκείσιος ήταν βασιλιάς της Ιθάκης, γιος του Δία ή του Κέφαλου του ομώνυμου της Κεφαλλονιάς. Τα Σχόλια στην Οδύσσεια καταγράφουν τον Αρκείσιο σαν γιο του Διός και της Ευρυοδείας. Ο Οβίδιος τον αναφέρει επίσης ως γιο του Διός. Οι περισσότερες πηγές επίσης τον καταγράφουν σαν γιο του Κέφαλου, ο Αριστοτέλης στο έργο του «Το κράτος των Ιθακησίων» γράφει τον χρησμό που πήρε ο Κέφαλος ότι πρέπει να συνευρεθεί με την πρώτη γυναίκα που θα συναντήσει μπροστά του. Ο Κέφαλος συνάντησε μια αρκούδα που είχε μεταμορφωθεί σε γυναίκα, ήρθε σε επαφή μαζί της και έκανε γιο τον Αρκείσιο. Ο Γάιος Ιούλιος Υγίνος καταγράφει τον Αρκείσιο σαν γιο του Κέφαλου και της Πρόκριδος. Ο Ευστάθιος Θεσσαλονίκης αναφέρει μια έκδοση της Ιλιάδας, σύμφωνα με την οποία ο Αρκείσιος ήταν εγγονός του Κέφαλου μέσω του γιου του Κελέως. Ο Αρκείσιος αναφέρεται στη ραγωδία ξ της Οδύσσειας, στον στίχο 182. Ο Αρκείσιος έγινε διάσημος χάρη στους απογόνους του, ο γιος του ήταν ο Λαέρτης, ο εγγονός του ο Οδυσσέας και ο δισεγγονός του ο Τηλέμαχος. Το όνομα της συζύγου του Αρκείσιου ήταν Χαλκομέδουσα, συνθετικό από τον χαλκό και τη μέδουσα, η οποία θεωρείτο στην Εποχή του Χαλκού προστάτιδα των μετάλλων.
Πηγές
Κατηγορία:Οδύσσεια Κατηγορία:Μυθικοί βασιλείς της Ιθάκης
Ο Φαντομάς
Ο Φαντομάς (γαλλικά: Fantômas) είναι γαλλική κωμωδία παραγωγής του 1964, σε σκηνοθεσία Αντρέ Υνεμπέλ. Πρωταγωνιστούν ο Λουί ντε Φυνές, Ζαν Μαρέ και η Μιλέν Ντεμονζό.
Πλοκή
Μετά από μια παράτολμη ληστεία κοσμημάτων με την υπογραφή του "Φαντομά", ο αστυνόμος Ζυβ ισχυρίζεται στα τηλεοπτικά κανάλια ότι ο Φαντομάς δεν είναι υπαρκτό πρόσωπο, αλλά προϊόν φαντασίας και γι’ αυτό δεν υπάρχει λόγος ανησυχίας. Θέλοντας να αποσπάσει το δημόσιο ενδιαφέρον, ο δημοσιογράφος Φαντόρ δημοσιεύει μια ψευδή συνέντευξη του κακοποιού. Ο Φαντομάς δεν εκτιμά καθόλου αυτό το αστείο και απάγει τον Φαντόρ για να του δώσει ένα μάθημα.
Στη συνέχεια ο Φαντομάς, που είναι ειδικός στις μεταμφιέσεις, επιχειρεί μια ακόμα πιο παράτολμη ληστεία αυτή την φορά, φορώντας τη μάσκα του Φαντόρ.
Υποδοχή
Η ταινία ήταν η πέμπτη πιο δημοφιλής ταινία στο γαλλικό box office το 1964 με έσοδα 33 εκατομμύρια δολάρια και 4.492.419 εισιτήρια.
Εξωτερικοί σύνδεσμοι
Κατηγορία:Γαλλικές ταινίες Κατηγορία:Γαλλικές αστυνομικές κωμικές ταινίες Κατηγορία:Ταινίες σε σκηνοθεσία Αντρέ Υνεμπέλ Κατηγορία:Γαλλόφωνες ταινίες Κατηγορία:Ταινίες του 1964 Κατηγορία:Ταινίες γυρισμένες στο Παρίσι Κατηγορία:Ταινίες τοποθετημένες στο Παρίσι
Διβάμβουλο
Το διβάμβουλο ή διβάμπουλο ήταν ένας μεγάλος κηροστάτης, συνήθως ασημένιος και επίχρυσος με δύο θριγκώματα (στεφάνες) στο πάνω μέρος του, όπου κατά τις αυτοκρατορικές τελετές στο Βυζάντιο καιγόταν μεγάλη λαμπάδα μπροστά στον αυτοκρατορικό θρόνο, η οποία συμβόλιζε την «ελέω θεού» βασιλεία του Αυτοκράτορα και την «εις τύπον του ουρανίου Βασιλέως», δηλαδή του Χριστού, ένδειξη τιμής στο πρόσωπό του.
Μετά την Πτώση της Κωνσταντινούπολης, όταν ο Μωάμεθ παραχώρησε όλα τα βυζαντινά αυτοκρατορικά σύμβολα στον Πατριάρχη, μεταξύ αυτών κληροδότησε και το διβάμβουλο (μπρούτζινο όμως) «εις τύπον και τόπον Χριστού» του ουράνιου Αρχιερέα, σε ένδειξη τιμής. Το διβάμβουλο σήμερα προηγείται του Πατριάρχη κατά την είσοδο και έξοδό του από τον Ναό, ενώ καίεται επ΄ αυτού λαμπάδα κατά τη διάρκεια της Θείας Λειτουργίας.
Σε τύπο διβάμβουλου, αλλά μικρότερου μεγέθους, είναι αυτό που χρησιμοποιείται σήμερα στις ορθόδοξες εκκλησίες κατά τη διάρκεια της λειτουργίας και που προηγείται στη «μικρή» και «μεγάλη είσοδο», καθώς και σε διάφορα μυστήρια π.χ. βάπτισης ή άλλες τελετές.
Κατηγορία:Λειτουργικά σκεύη Κατηγορία:Βυζαντινή Αυτοκρατορία
Φρέναρος FC 2000
Το Φρέναρος FC 2000 είναι κυπριακή ποδοσφαιρική ομάδα με έδρα το Φρέναρος της επαρχίας Αμμοχώστου. Η ομάδα ιδρύθηκε το 2000. Χρώματα της ομάδας είναι το γκρίζο, το κίτρινο και το άσπρο. Έδρα της ομάδας είναι το Κοινοτικό Στάδιο Φρενάρους.
Ίδρυση
Το Φρέναρος FC 2000 ιδρύθηκε το 2000 από την ενοποίηση των ποδοσφαιρικών τμημάτων του Φωτειακού Φρενάρους και της Ολυμπιάς Φρενάρου.
Περίοδος 2001-2009
Η ομάδα κατά την περίοδο 2000-01 αγωνίστηκε στις διοργανώσεις της ΠΟΕΠΑ.Το 2001 εξασφάλισε την ένταξη της στην Κυπριακή Ομοσπονδία ποδοσφαίρου (ΚΟΠ) ως ομάδα Δ΄ κατηγορίας μέσω του πρωταθλήματος ένταξης ΣΤΟΚ. Στην πρώτη συμμετοχή της, την περίοδο 2001-02, τερμάτισε στην έβδομη θέση. Την περίοδο 2002-03 τερμάτισε στην πέμπτη θέση και την περίοδο 2003-04 τερμάτισε στην τέταρτη θέση.
Δεκαετία 2010-
Την περίοδο 2009-10 τερματίζει στη 12η θέση του πρωταθλήματος Β΄ κατηγορίας και υποβιβάζεται στη Γ΄ κατηγορία. Παραμένει στη Γ΄ κατηγορία για τρεις περιόδους, έως την περίοδο 2012-13 που τερματίζει στη 13η θέση και υποβιβάζεται στη Δ΄ κατηγορία. Την περίοδο 2013-14 τερμάτισε στην ένατη θέση του πρωταθλήματος Δ΄ κατηγορίας.
Την περίοδο 2014-15 τερμάτισε στη δωδέκατη θέση. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16. Την περίοδο 2017-18 υποβιβάστηκε στα αγροτικά (τοπικά) πρωταθλήματα. Συνεχίζει στις διοργανώσεις της ΠΟΑΛ.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Αμμοχώστου Κατηγορία:Ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 2000 Κατηγορία:Φρέναρος
Ρονκά
Το Ρονκά (ιταλικά: Roncà) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Αρδήττης
Στην ελληνική μυθολογία ο Αρδήττης ήταν αττικός ήρωας, που κατόρθωσε να καταπαύσει τη διχόνοια και να επανασυμφιλιώσει τους πολίτες της Αττικής όταν κάποτε υπήρχαν αναταραχές: «ος στασιάζοντα τον δήμον υπέρ ομονοίας ώρκισεν». Ο λόφος στον οποίο κάλεσε και όρκισε τους τότε κατοίκους της Αττικής έλαβε και το όνομά του, Λόφος Αρδηττού, ή Αρδηττός, στην ανατολική όχθη του Ιλισού, στην αγκαλιά του οποίου αργότερα ο Ηρώδης ο Αττικός ανήγειρε το Παναθηναϊκό Στάδιο στην Αθήνα.
Κατηγορία:Ήρωες της ελληνικής μυθολογίας Κατηγορία:Αρχαία Αττική
ΣΦ Γκρέντιγκ
μικρογραφία Η ΣΦ Γκρέντιγκ είναι μια αυστριακή ομάδα από το Γκρέντιγκ. Συμμετέχει στην Μπουντεσλίγκα Αυστρίας. Ιδρύθηκε στις 20 Μαρτίου 1948. Έδρα της ομάδας είναι το Untersberg-Arena, χωρητικότητας 4128 θεατών. Έχει κατακτήσει μία φορά το πρωτάθλημα Α΄ κατηγορίας (2012-13).
Εξωτερικοί σύνδεσμοι
Κατηγορία:Ποδοσφαιρικές ομάδες Αυστρίας Κατηγορία:Ιδρύσεις ποδοσφαιρικών ομάδων το 1948
Tesla, Inc.
Η Tesla, inc. (προηγουμένως Tesla Motors) είναι μια αμερικανική αυτοκινητοβιομηχανία, η οποία σχεδιάζει, παράγει και πουλάει αμιγώς ηλεκτρικά αυτοκίνητα. Ιδρύθηκε στη 1 Ιουλίου 2003 και είναι εισηγμένη εταιρεία, η μετοχή της οποίας διαπραγματεύεται στον χρηματιστηριακό δείκτη NASDAQ με το σύμβολο TSLA. Κατά τη διάρκεια του πρώτου τριμήνου του 2013, η Tesla είχε κέρδη, για πρώτη φορά στην ιστορία της.
Η Tesla απέσπασε για πρώτη φορά την προσοχή του κοινού με την παραγωγή του Tesla Roadster, του πρώτου στην ιστορία πλήρως ηλεκτρικού σπορ αυτοκινήτου. Το δεύτερο όχημα της εταιρείας είναι το μεγάλο πολυτελές Model S, ένα πλήρως ηλεκτρικό πολυτελές αυτοκίνητο και ακολούθησε το SUV Model X το 2015. Το επόμενο μοντέλο της εταιρείας είναι το compact πολυτελές σεντάν Model 3, που μπήκε στη μαζική παραγωγή τον Ιούλιο του 2017. Οι παγκόσμιες πωλήσεις του Model S ξεπέρασαν το ορόσημο των 100.000 αυτοκινήτων τον Δεκέμβριο του 2014, δηλαδή στα 3,5 χρόνια μετά την παρουσίασή του.
Επισκόπηση
Η Tesla έχει πάρει το όνομα της από τον ηλεκτρολόγο μηχανικό και φυσικό Νίκολα Τέσλα. Το Tesla Roadster χρησιμοποιεί ένα μοτέρ εναλλασσόμενου ρεύματος (AC) που προέρχεται απευθείας από το πρωτότυπο σχέδιο του Τέσλα από το 1882. Το Tesla Roadster, το πρώτο όχημα της εταιρείας, ήταν και το πρώτο αυτοκίνητο παραγωγής που χρησιμοποιούσε μπαταρία λιθίου και το πρώτο ηλεκτρικό αυτοκίνητο παραγωγής με εμβέλεια μεγαλύτερη από 200 μίλια (320 χλμ) ανά φόρτιση. Μεταξύ του 2008 και Μαρτίου του 2012, η Tesla πούλησε περισσότερα από 2.250 Roadsters σε 31 χώρες. Η Tesla σταμάτησε να δέχεται παραγγελίες για το Roadster στην αγορά των Ηνωμένων Πολιτειών τον Αύγουστο του 2011. Τον Δεκέμβριο του 2012, η Tesla προσέλαβε σχεδόν 3.000 εργαζόμενους πλήρους απασχόλησης. Μέχρι τον Δεκέμβριο του 2015, αυτός ο αριθμός αυξήθηκε σε 13.058 εργαζόμενους.
Η Tesla παρουσίασε το Tesla Model S, ένα πλήρως ηλεκτροκίνητο σεντάν στις 26 Μαρτίου του 2009 και ξεκίνησε τις παραδόσεις τον Ιουνίου του 2012. Οι πρώτες παραδόσεις του Model X ξεκίνησαν τον Σεπτέμβριο του 2015. Οι παγκόσμιες πωλήσεις του Model S ξεπέρασαν τον στόχο των 100.000 αυτοκινήτων τον Δεκέμβριο του 2015, δηλαδή 3,5 χρόνια μετά την έναρξη των πωλήσεων του. Το Model 3, το πρώτο μοντέλο της εταιρείας που στοχεύει σε μαζικό κοινό, παρουσιάστηκε στο κοινό τον Μάρτιο του 2016. Μια εβδομάδα μετά την παρουσίαση του, οι παγκόσμιες προπαραγγελίες ξεπέρασαν τα 325.000 αυτοκίνητα, αντιπροσωπεύοντας εν δυνάμει πωλήσεις άνω των 14 δις δολαρίων.
Πρώτα στάδια
εναλλ.=|μικρογραφία|330x330εσ|[[Tesla Roadster του 2011.]]
Η Tesla καταχωρήθηκε ως επιχείρηση από τον Μάρτιν Έμπερχαρντ και τον Μάρκ Τάρπεννινγκ, οι οποίοι χρηματοδότησαν την επιχείρηση με ένα πρώτο γύρο χρηματοδότησης από επενδυτές. Και οι δύο άνδρες έπαιξαν ενεργό ρόλο στην αρχική ανάπτυξη της επιχείρησης πριν και μετά την εμπλοκή του Ήλον Μασκ στην εταιρία, με τον Έμπερχαρντ να είναι ο αρχικός Διευθύνων Σύμβουλος μέχρι και τον Αύγουστο του 2007 το διοικητικό συμβούλιο ζήτησε την παραίτηση του. Τότε πήρε τον τίτλο του "Προέδρου Τεχνολογίας" πριν τελικά αποχωρήσει από την εταιρεία τον Ιανουάριο του 2008 μαζί με τον Τάρπεννινγκ. Ο Μασκ ηγήθηκε του πρώτου γύρου χρηματοδότησης τον Φεβρουάριο του 2004, αναλαμβάνοντας τη θέση του προέδρου του διοικητικού συμβουλίου. Ο αρχικός στόχος της Tesla ήταν να εμπορευματοποιήσει τα ηλεκτρικά αυτοκίνητα, ξεκινώντας με ένα ακριβό σπορ αυτοκίνητο στοχεύοντας σε αυτούς που θα θέλουν να υιοθετήσουν πρώτοι την τεχνολογία και συνεχίζοντας όσο το δυνατόν πιο γρήγορα σε οχήματα για το ευρύ κοινό, όπως σεντάν και προσιτά κόμπακτ.
Ο Μασκ ανέλαβε ενεργό ρόλο στην εταιρεία και επιθεωρούσε λεπτομερώς τον σχεδιασμό του Tesla Roadster (2008 - 2012), αλλά δεν εμπλεκόταν σε μεγάλο βαθμό με τις καθημερινές λειτουργίες της επιχείρησης. Ο Έμπερχαρντ γνώριζε πως ο Μασκ ήταν το άτομο που από την αρχή επέμενε στη χρήση πολυμερούς ενισχυμένου ανθρακονήματος στο σώμα του αυτοκινήτου και ηγήθηκε του σχεδιασμού εξαρτημάτων, όπως των φαναριών. Εκτός από τον ρόλο του στις καθημερινές λειτουργίες, ο Μασκ ήταν ο επενδυτής με το μεγαλύτερο ποσοστό στην Tesla ήδη από τον πρώτο γύρο χρηματοδότησης, καθώς χρηματοδότησε το μεγαλύτερο μέρος του πρώτου επενδυτικού γύρου των 7,5 εκατ. δολαρίων με προσωπικά του κεφάλαια.
Από την αρχή, ο Μάσκ υποστήριξε σθεναρά ότι ο μακροπρόθεσμος στρατηγικός στόχος της Tesla ήταν να δημιουργήσει ηλεκτρικά αυτοκίνητα προσιτά για το ευρύ κοινό. Ο Μασκ έλαβε το βραβείο σχεδιασμού προϊόντος για το 2006 από τον οργανισμό Global Green USA για το σχέδιο του για το Tesla Roadster, σε εκδήλωση που παρουσιάστηκε από τον Μιχαήλ Γκορμπατσώφ και έλαβε το βραβείο "2007 Index Design" για το σχέδιο του για το Tesla Roadster.
Αργότερα, ο Μασκ ηγήθηκε του δεύτερου γύρου χρηματοδότησης, συνολικού ύψους 13 εκατ. δολαρίων. Τον Μάιο του 2006, ο Μασκ ηγήθηκε του τρίτου γύρου χρηματοδότησης, συνολικού ύψους 40 εκατ. δολαρίων μαζί με την εταιρία "Technology Partner". Ο τρίτος γύρος χρηματοδότησης της Tesla είχε και επενδύσεις από διακεκριμένους επιχειρηματίες, συμπεριλαμβανομένου των συνιδρυτών της Google, Σεργκέι Μπριν και Λάρι Πέιτζ, του πρώην προέδρου του eBay Τζεφ Σκολλ, του κληρονόμου του Hyatt Νικ Πρίτζκερ και επενδύσεις από τις εταιρίες επιχειρηματικών κεφαλαίων Draper Fisher Jurvetson, Capricorn Management και The Bay Area Equity Fund που διαχειρίζονται από την JPMorgan Chase. Ο τέταρτος γύρος τον Μάιο του 2007 πρόσθεσε άλλα 45 εκατ. δολάρια, με τη συνολική χρηματοδότηση της εταιρείας να ξεπερνάει τα 105 εκατ. δολάρια, όλα μέσω ιδιωτικών κεφαλαίων.
Τον Δεκέμβριο του 2007, ο Ζεέβ Ντρόρι έγινε Διευθύνων Σύμβουλος, αντικαθιστώντας τον Μίκαελ Μαρκς, ο οποίος είχε έρθει ως προσωρινώς Διευθύνων Σύμβουλος τον Αύγουστο του 2007 για να αντικατέστησε τον αρχικό Διευθύνων Σύμβουλο Μάρτιν Έμπερχαρντ. Τον Ιανουάριο του 2008, η Tesla απέλυσε πολλούς εργαζομένους που βρίσκονταν σε καίριες θέσεις από την αρχή της επιχείρησης, μετά από επιθεώρηση των επιδόσεων τους από τον νέο Διευθύνων. Σύμφωνα με τον Μασκ, η Tesla αναγκάστηκε να μειώσει το εργατικό της δυναμικό κατά 10% για να μειώσει τις αρνητικές χρηματοροές, οι οποίες ήταν εκτός ελέγχου το 2007. Τον Οκτώβριο του 2008, ο Μασκ διαδέχθηκε τον Ντρόρι ως Διευθύνων Σύμβουλος και απέλυσε το 25% των εργαζομένων της εταιρίας. Ο Ντρότι έγινε αντιπρόεδρος, αλλά τελικά έφυγε από την εταιρεία τον Δεκέμβριο. Τον Δεκέμβριο έγινε και πέμπτος γύρος χρηματοδότησης ύψους 40 εκατ. δολαρίων και έτσι αποφεύχθηκε η χρεωκοπία.
Τον Ιούνιο του 2009 η Tesla πήρε έγκριση για να λάβει έντοκο δάνειο ύψους 465 εκατ. δολαρίων από το Υπουργείο Ενέργειας των ΗΠΑ. Η χρηματοδότηση ήταν μέρος του Προγράμματος Χρηματοδότησης Παραγωγής Οχημάτων Προηγμένης Τεχνολογίας συνολικού ύψους 8 δις δολαρίων, και δόθηκε γα τον σχεδιασμό και την παραγωγή του Model S, καθώς και την ανάπτυξη εμπορικής τεχνολογίας κινητήρων.
Η εταιρεία ανακοίνωσε στις αρχές του Αυγούστου του 2009 ότι είχε πετύχει συνολική εταιρική κερδοφορία για τον μήνα του Ιουλίου του 2009. Επίσης, η εταιρεία δήλωσε ότι κέρδισε 1 εκατ. δολάρια, με συνολικά έσοδα 20 εκατ. δολάρια. Η κερδοφορία προέκυψε κυρίως από τη βελτίωση του μικτού περιθωρίου του Roadster του 2010, του βραβευμένου σπορ αυτοκινήτου της Tesla. Η Tesla, η οποία όπως όλες οι αυτοκινητοβιομηχανίες καταγράφει έσοδα όταν το προϊόν παραδοθεί, παρέδωσε τον αριθμό ρεκόρ των 109 αυτοκινήτων τον Ιούλιο και ανέφερε αύξηση στις αγορές των νέων Roaster. Τον Σεπτέμβριο του 2009, η Tesla ανακοίνωσε πως έλαβε νέα χρηματοδότηση ύψους 82,5 εκατομμυρίων για να επιταχύνει τη λιανική επέκταση της εταιρίας. Η Daimler συμμετείχε στον γύρο για να διατηρήσει το ποσοστό της από την αρχική επένδυση. μικρογραφία|330x330εσ|Σταθμός ταχείας φόρτισης, που η Tesla αποκαλεί Tesla Supercager στην Αυστρία
Στρατηγικές συνεργασίες
Στις 11 Ιουλίου 2005, η Tesla υπέγραψε συμβόλαιο παραγωγής με τον Όμιλο Lotus για την παραγωγή αυτοκινήτων χωρίς κινητήρες. Το συμβόλαιο έληγε τον Μάρτιο του 2011, αλλά οι δύο αυτοκινητοβιομηχανίες επέκτειναν τη συμφωνία για να διατηρήσουν την παραγωγή του ηλεκτρικού Roadster μέχρι τον Δεκέμβριο του 2011 στο ελάχιστον των 2.400 αυτοκινήτων όταν έληξε η παραγωγή, κυρίως εξαιτίας χρεώσεων που ενορχηστρώθηκαν από έναν εκ των προμηθευτών. Τον Ιούνιο του 2010 ανακοινώθηκε πως η Tesla είχε πουλήσει πίστωση για αυτοκίνητα μηδενικών εκπομπών ύψους 12,2 εκατ. δολαρίων σε άλλες αυτοκινητοβιομηχανίες, συμπεριλαμβανομένου της Honda μέχρι τις 31 Μαρτίου 2010.
Τον Οκτώβριο του 2014, και οι Daimler και η Toyota πούλησαν το ποσοστό των μετοχών της Tesla που είχαν.
Στις 21 Μαΐου 2010, η Tesla ανακοίνωσε "στρατηγική συνεργασία" με την Toyota, η οποία συμφώνησε να αγοράσει κοινές μετοχές της Tesla αξίας 50 εκατ. δολαρίων. Ανώτερα στελέχη και των δύο εταιρειών είπαν ότι θα συνεργάζονταν για την "ανάπτυξη ηλεκτρικών αυτοκινήτων, ανταλλακτικών, συστημάτων παραγωγής και ελέγχους υποστήριξης του σχεδιασμού". Λιγότερο από δύο μήνες αργότερα, η Toyota και η Tesla επιβεβαίωσαν ότι η πρώτη συνεργατική τους πλατφόρμα θα ήταν για την κατασκευή μιας ηλεκτρικής έκδοσης του RAV EV.
Στις 29 Ιουνίου 2010, η Tesla εισήχθη στο χρηματιστήριο των ΗΠΑ και ειδικότερα στον χρηματιστηριακό δείκτη NASDAQ. Εκδόθηκαν 13.300.000 κοινές μετοχές στην τιμή των $17,00 ανά μετοχή. Με την εισαγωγή της στο χρηματιστήριο η επιχείρηση έλαβε 266 εκατ. δολάρια χρηματοδότησης. Ήταν η πρώτη φορά που μια αμερικανική αυτοκινητοβιομηχανία εισήχθη στο χρηματιστήριο, μετά τη Ford το 1956, και το 2014 η Tesla είναι στη μισή αξία από τη Ford. Κατά τη διάρκεια του Νοεμβρίου του 2013, η μετοχή της Tesla έπεσε κατά 20%, μετά τις δημοσιεύσεις για ένα τρίτο Model S που έπιασε φωτιά. Και στις τρεις περιπτώσεις, οι φωτιές στα Model S αναπτύχθηκαν λίγα λεπτά μετά από τη σύγκρουση με μεγάλη ταχύτητα των αυτοκινήτων με αντικείμενα στον δρόμο και όλα τα οχήματα είναι προειδοποιήσει τους επιβάτες για σοβαρή ζημιά στην μπαταρία, συμβουλεύοντας τους ότι μια άμεση στάση ήταν υποχρεωτική. Και οι τρεις ιδιοκτήτες παρήγγειλαν νέα Model S. Τους επόμενους μήνες η Tesla ανέπτυξε ένα σύστημα προστασίας της μπαταρίας ως μία επισκευή χωρίς κόστος για όλα τα Model S. Δεν ελήφθησαν περαιτέρω ρυθμιστικά μέτρα, παρόλο που υπήρξαν μερικά περιστατικά από τότε, πιο πρόσφατα τον Ιανουάριο του 2016 με ένα Model S που φόρτιζε σε έναν νορβηγικό Σταθμό Ταχείας Φόρτισης.
Παρά την πτώση της τιμής, η μετοχή της Tesla είχε την καλύτερη επίδοση στον δείκτη Nasdaq 100 για το 2013. Η Tesla ήθελε να πουλήσει 40.000 αυτοκίνητα παγκοσμίως το 2014, προσθέτοντας την Κίνα, το Χονγκ Κονγκ, την Ιαπωνία και την Αυστραλία στη λίστα των χωρών στις οποίες εξάγει αυτοκίνητα, αλλά αργότερα μείωσε τις εκτιμήσεις των πωλήσεων στα 33.000 αυτοκίνητα για το 2014, τον Νοέμβριο του 2014.
2015 και έπειτα
Η Tesla κατασκευάζει τα αυτοκίνητα τους στο εργοστάσιο της Tesla στην Καλιφόρνια. Τον Οκτώβριο του 2015, η Tesla ανακοίνωνε πως διαπραγματευόταν με την Κινεζική κυβέρνηση την παραγωγή αυτοκινήτων στην εγχώρια αγορά. Η τοπική παραγωγή έχει την προοπτική της μείωσης της τιμής πώλησης των μοντέλων της Tesla κατά ένα τρίτο. Όμως, από το 1994 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.
Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.
Ο Ήλον Μασκ ξεκαθάρισε ότι η παραγωγή θα παραμείνει στις ΗΠΑ στο προβλεπόμενο μέλλον, αλλά αν υπάρχει επαρκής τοπική ζήτηση για το Model 3 στην Κίνα, μπορεί να κατασκευαστεί ένα εργοστάσιο στη χώρα μόλις ένα χρόνο μετά το λανσάρισμα του νέου μοντέλου. Η παραγωγή στην Ευρώπη θα εξαρτηθεί επίσης από τη ζήτηση της περιοχής για το Μοντέλο 3. Η Tesla σχεδιάζει επίσης της κατασκευή ενός εργοστασίου στην Ινδία, σύμφωνα με τον Chief Information Officer της Tesla, Τζέι Βιτζαγιάν. Αυτό θα βοηθήσει την Tesla να αποφύγει τον δασμό ύψους 100%, ο οποίος εφαρμόζεται στις εισαγωγές Πλήρων Κατασκευασμένων Αυτοκινήτων στην Ινδία. "Δεδομένης της υψηλής τοπικής ζήτησης, ένα Gigafactory στην Ινδία θα είχε νόημα μακροπρόθεσμα" απάντησε ο Μασκ σε μία ερώτηση για το αν ο ίδιος σκεφτόταν την κατασκευή ενός εργοστασίου και την Ινδία.
Τον Νοέμβριο του 2015 η Tesla ανακοίνωσε ότι το τρίτο τρίμηνο του 2015 παρήγαγε το ρεκόρ το 13.091 αυτοκινήτων, και επίσης μια αναθεώρηση στους στόχους των πωλήσεων για το 2015 μεταξύ 50.000 και 52.000 οχημάτων, συμπεριλαμβανομένων και των μοντέλων που βρίσκονται στα καταστήματα λιανικής. Κατά τη διάρκεια του 2016, η εταιρεία αναμένει να επιτύχει μια μέση παραγωγή και παράδοση 1.600 με 1.800 οχημάτων την εβδομάδα για τα Model S και Model X μαζί και συνολικά 80.000 με 90.000 νέα Model S και Model X το 2016. Ως αποτέλεσμα της μεγάλης ζήτησης για το Model 3, η Tesla ανακοίνωσε των Μάιο του 2016 την απόφαση της να συντομεύσει το σχέδιο της για συνολική παραγωγή 500.000 αυτοκινήτων (συνδυαστικά για τα Model S, Model X και Model 3) το 2018, δύο χρόνια νωρίτερα απ' ό,τι σχεδίαζε, με στόχο να αυξήσει την παραγωγή του Model 3.
Μοντέλα αυτοκινήτων
Στις 31 Μαρτίου 2016, η Tesla είχε πουλήσει σχεδόν 125.000 ηλεκτρικά αυτοκίνητα παγκοσμίως από την πώληση του πρώτου Tesla Roadster το 2008. Το πρώτο σε πωλήσεις μοντέλο της Tesla είναι το μεγάλο πολυτελές Model S με παγκόσμιες πωλήσεις 119.648 αυτοκινήτων μεταξύ Ιουνίου 2012 και Μαρτίου 2016. Στη δεύτερη θέση ακολουθεί το SUV Model X με 2.612 πωλήσεις μεταξύ Σεπτεμβρίου 2015 και Μαρτίου 2016 και το αρχικό Tesla Roadster του 2008 - 2012, με 2.450 πωλήσεις σε όλο το κόσμο μέχρι τον Δεκέμβριο του 2012. Το τέταρτο όχημα της Tesla, το compact πολυτελές Model 3, στοχεύει στο ευρύ κοινό και η παραδόσεις του ξεκίνησαν προς τα τέλη του 2017.
Model S
εναλλ.=|μικρογραφία|330x330εσ|Το [[Tesla Model S στο Λίμπουργκ.]]
Το Model S είναι ένα 5-πορτο liftback sedan. Οι παραδόσεις του ξεκίνησαν στης 22 Ιουνίου του 2012, στης ΗΠΑ. Οι πρώτες παραδόσεις στης Ευρώπη έλαβαν χώρα τον Αύγουστο του 2013. Οι παραδόσεις στην Κίνα ξεκίνησαν τον Απρίλιο του 2014 και οι πρώτες παραδόσεις των δεξιοτίμονων μοντέλων για τις αγορές του Ηνωμένου Βασιλείου, της Αυστραλίας, του Χονγκ Κονγκ και της Ιαπωνίας ξεκίνησαν το 2014. Έως τον Φεβρουάριο του 2020, το Model S έχει δυο εκδόσεις, το Model S Long Range Plus, και το Model S Performance με αυτονομία βαθμολογημένη από το EPA 630 km και 555 km αντιστοίχως.
Model 3
εναλλ.=|μικρογραφία|329x329εσ|Το [[Tesla Model 3 στο Λήμινγκτον Σπα.]]
Το Model 3 (αρχικά προωθούνταν ως "☰"), είναι ένα 4-πορτο fastback sedan και είναι το τρίτο μοντέλο της Tesla. Το αρχικό όνομα του αυτοκινήτου ήταν Model E, άλλα μετά από νομική διαμάχη με τη Ford, της οποίας ανήκει το εμπορικό σήμα "Model E", o Ίλον Μασκ ανακοίνωσε στης 26 Ιουλίου του 2014 πως το αυτοκίνητο θα ονομαστεί "Model 3". Έως τον Φεβρουάριο του 2020, το Model 3 έχει τρεις εκδόσεις, το Model 3 Standar Range Plus, το Model 3 Long Range και το Model 3 Performance με αυτονομία βαθμολογημένη από το EPA 400 km, 520 km και 480 km αντίστοιχος.
Model X
330px|thumb|right|[[Tesla Model X του 2017 στη Νέα Υόρκη.]]
Το Model X είναι ένα 5-πορτο μεσαίου μεγέθους SUV που κατασκευάζεται από ελαφρύ αλουμίνιο. Οι πρώτες παραδόσεις ξεκίνησαν τον Σεπτέμβριο του 2015. Ξεχωριστώ στοιχειού του Model X είναι η Falcon Wing πόρτες του που ανοίγουν κατακόρυφα.
Τον Σεπτέμβριο του 2016, το Model X βαθμολογήθηκε ως το κορυφαίο σε πωλήσεις plug-in ηλεκτρικό αυτοκίνητο στη Νορβηγία. Προηγούμενος, το το Model S ήταν το κορυφαίο σε πωλήσεις νέο αυτοκίνητο. Οι συνολικές πωλήσεις από την αρχή της παραγωγής του έφτασαν της 106.689 μονάδες τον Σεπτέμβριο του 2018.
Έως τον Φεβρουάριο του 2020, το Model Χ έχει δυο εκδόσεις, το Model Χ Long Range Plus, και το Model Χ Performance με αυτονομία βαθμολογημένη από το EPA 560 km και 490 km αντίστοιχος.
Model Y
Το Tesla Model Y είναι ηλεκτρικό crossover SUV αυτοκίνητο το οποίο ανακοινώθηκε στης 14 Μαρτίου 2019, οι πρώτες παραδόσεις ξεκίνησαν, πρώτα στις Ηνωμένες Πολιτείες, στις 13 Μαρτίου 2020. Μέχρι στιγμής έχουν προγραμματιστεί τέσσερις εκδοχές του Model Y: Standard Range, Long Range, Long Range with Dual-Motor All-Wheel Drive (4-κίνηση μέσω 2 κινητήρων), και Performance.
Roadster (2020)
Το Tesla Roadster είναι αμιγώς ηλεκτρικό σπορ αυτοκίνητο. Παρουσιάστηκε στις 16 Νοεμβρίου 2017, την ίδια ημερομηνία με το ηλεκτρικό φορτηγό Tesla Semi. Το επερχόμενο Roadster είναι ο διάδοχος του πρώτου μοντέλου στην ιστορία της Tesla, του Tesla Roadster του 2008 - 2012.
Semi
Το Tesla Semi είναι πλήρως ηλεκτρικό φορτηγό το οποίο ανακοινώθηκε για πρώτη φορά στις 16 Νοεμβρίου 2017. Σύμφωνα με ανακοίνωση που έγινε τον Ιούνιο του 2019, η μαζική παραγωγή του επρόκειτο να ξεκινήσει προς τα τέλη του έτους 2020, αλλά τελικώς αναβλήθηκε για το 2023.
Cybertruck
Το Tesla Cybertruck είναι ηλεκτροκίνητο pick-up αυτοκίνητο εξαιρετικά μεγάλων διαστάσεων, μήκους σχεδόν 5,9 μέτρων. Το Cybertruck αποκαλύφθηκε στης 21 Νοεμβρίου 2019 στο Tesla Design Center δίπλα από τα κεντρικά της Space X, με τις πρώτες παραδόσεις να ξεκινάνε στα τέλη του 2021. Στις 27 Νοεμβρίου 2019, ο Ίλον Μασκ ανακοίνωσε ότι οι προ-παραγγελίες του Cybertruck είχαν πλέον ξεπεράσει τις 250 χιλιάδες, με τη μαζική παραγωγή του να ξεκινάει στα τέλη του 2022. Μάλιστα στις 5 Αυγούστου 2020, απαντώντας σε σχετική ερώτηση στο Twitter, άφησε ανοιχτό το ενδεχόμενο η Tesla να βγάλει στην αγορά, μετά το 2022 - 2023, και ένα μικρότερο pick-up μοντέλο για την ευρωπαϊκή αγορά.
Μέχρι στιγμής έχουν προγραμματιστεί τρεις εκδοχές του Cybertruck: Single Motor RWD (ένας κινητήρας, για την ακρίβεια ηλεκτροκινητήρας, και πίσω κίνηση), Dual Motor AWD (2 ηλεκτροκινητήρες και 4-κίνηση) και Tri Motor AWD (3 ηλεκτροκινητήρες και 4-κίνηση). Όλα τα μοντέλα θα μπουν σε παραγωγή στα τέλη του 2021, με μοναδική εξαίρεση το Single Motor RWD, που θα μπει σε παραγωγή στα τέλη του 2022.
Εξωτερικοί σύνδεσμοι
Μέσα κοινωνικής δικτύωσης
Κατηγορία:Αυτοκινητοβιομηχανίες των ΗΠΑ
Νάσος Βαγενάς
Ο Νάσος Βαγενάς (Δράμα, 8 Μαρτίου 1945), γιος του μεταφραστή Αχιλλέα Βαγενά και της Μάρθας Ιωακειμίδου, είναι Έλληνας ποιητής της Γενιάς του ’70, δοκιμιογράφος, κριτικός, μεταφραστής και πανεπιστημιακός.
Μάχη της Μαντινείας (418 π.Χ.)
Η Μάχη της Μαντίνειας (418 π.Χ.) έμεινε στην ιστορία ως η μεγαλύτερη μάχη μεταξύ οπλιτών του Πελοποννησιακού Πολέμου (θεωρητικά εντάσσεται στο ευρύτερο πλαίσιό του), και μία από τις μεγαλύτερες της αρχαιότητας, μεταξύ οπλιτών.
Νάσος Βαγενάς
Βιογραφία
Γεννήθηκε το 1945 στη Δράμα, όπου τελειώνει το Δημοτικό Σχολείο και τις τρεις πρώτες τάξεις του Γυμνασίου. Το 1960, ύστερα από την χρεωκοπία της επιχείρησης του πατέρα του, η οικογένειά του εγκαθίσταται μόνιμα στην Αθήνα. Θα αποφοιτήσει από το Ε΄ Γυμνάσιο Αρρένων Αθηνών (Εξάρχεια) το 1963, και από το 1962 μέχρι το 1964 παίζει ποδόσφαιρο στον Εθνικό Πειραιώς.
Μάχη της Μαντινείας (418 π.Χ.)
Περιγραφή
Το 418 π. Χ. στην πεδιάδα έξω από την πόλη της Μαντίνειας οι Σπαρτιάτες οπλίτες παρατάχτηκαν απέναντι από τους Αργείους, ενώ αμφότερες οι παρατάξεις ενισχύονταν από συμμάχους. Οι μεν Σπαρτιάτες είχαν στο πλευρό τους, πέραν των ειλώτων (απελεύθερων και μη) και λοιπών Λακεδαιμονίων, τους Τεγεάτες, κάποιους Αρκάδες και οπλίτες από την περιοχή Σκιρίτιδα στα σύνορα μεταξύ της Λακεδαίμονος και της Αρκαδίας. Οι δε Αργείοι ενισχύθηκαν από τους Μαντινείς, κάποιους Αρκάδες και τους Αθηναίους. Όπως φαίνεται, η Αρκαδία παρουσιάστηκε διχασμένη, καθώς πόλεις της, έλαβαν μέρος στη μάχη μοιρασμένες και στις δύο πλευρές.
Η κύρια αιτία της μάχης και γενικότερα της σύγκρουσης ήταν η δυσαρέσκεια πολλών Πελοποννήσιων για την κυριαρχία της Σπάρτης αλλά και οι βλέψεις των Αργείων για μία δική τους άνοδο στα εδάφη της Πελοποννήσου.
Νάσος Βαγενάς
Βιογραφία
Σπούδασε Φιλολογία στη Φιλοσοφική σχολή του Πανεπιστημίου Αθηνών (1963-1968), Ιταλική Φιλολογία στο Πανεπιστήμιο της Ρώμης (1970-1972), Συγκριτική Φιλολογία στο Πανεπιστήμιο του Essex (1972-1973) και στο Cambridge, King’s College (1974-1979), όπου εκπόνησε τη διδακτορική του διατριβή με θέμα την ποίηση και την ποιητική του Γιώργου Σεφέρη (Ο ποιητής και ο χορευτής: Μια εξέταση της ποιητικής και της ποίησης του Σεφέρη). Από το 1982 μέχρι το 1991 υπήρξε Καθηγητής Νεοελληνικής Φιλολογίας στο Πανεπιστήμιο της Κρήτης. Διηύθυνε τα ερευνητικά προγράμματα «Αρχείο Νεοελληνικής Μετρικής» και «Αρχείο Ελληνικής Πεζογραφίας (1830-1880)», ενώ το 1994 ανέλαβε τη διεύθυνση της σειράς «Θεωρία και Κριτική της λογοτεχνίας» από τις Πανεπιστημιακές εκδόσεις Κρήτης και τη σειρά «Η πεζογραφική μας παράδοση» από τις εκδόσεις Νεφέλη.
Μάχη της Μαντινείας (418 π.Χ.)
Περιγραφή
Στην ίδια περιοχή διεξήχθη μάχη και το 362 π.Χ.
Νάσος Βαγενάς
Βιογραφία
Από το 1995 μέχρι το 2000 υπήρξε μέλος του Διοικητικού Συμβουλίου στο Κέντρο Ελληνικής Γλώσσας.